|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ** **ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ, ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ** **ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ****ΠΕΡΙΦΕΡΕΙΑΚΗΣ ΕΝΟΤΗΤΑΣ ΑΧΑΙΑΣ** | **ΜΕΛΕΤΗ:** | «Μελέτη οριοθετήσεων και Έργων Αντιπλημμυρικής προστασίας σε υδατορέματα περιοχής Αιγιάλειας» |

 **ΠΡΟΕΚΤΙΜΩΜΕΝΗΣ ΑΜΟΙΒΗΣ:** 500.000,00

 Ευρώ (€) με ΦΠΑ 24%

 **Kωδικός CPV:** 71320000-7 Υπηρεσίες

 εκπόνησης τεχνικών μελετών

 **Κωδικός ΝUTS**: EL 632 (Π.Ε. ΑΧΑΙΑΣ)

# ΠΕΡΙΛΗΨΗ ΔΙΑΚΗΡΥΞΗΣ ΑΝΟΙΚΤΗΣ ΔΙΑΔΙΚΑΣΙΑΣ ΜΕΣΩ ΤΟΥ ΕΘΝΙΚΟΥ ΣΥΣΤΗΜΑΤΟΣ ΗΛΕΚΤΡΟΝΙΚΩΝ ΔΗΜΟΣΙΩΝ ΣΥΜΒΑΣΕΩΝ (Ε.Σ.Η.ΔΗ.Σ)

Η Περιφέρεια Δυτικής Ελλάδος δια της Διεύθυνσης Τεχνικών Έργων Περιφερειακής Ενότητας Αχαΐας προκηρύσσει ανοικτό δημόσιο διαγωνισμό, για την ανάθεση εκπόνησης της μελέτης **«Μελέτη Οριοθετήσεων και Έργων Αντιπλημμυρικής Προστασίας σε υδατορέματα περιοχής Αιγιάλειας»** με προεκτιμώμενη αμοιβή 500.000,00€ με ΦΠΑ, υποέργου της μελέτης « ΟΡΙΟΘΕΤΗΣΗ ΚΑΙ ΕΡΓΑ ΑΝΤΙΠΛΗΜΜΥΡΙΚΗΣ ΠΡΟΣΤΑΣΙΑΣ ΣΕ ΥΔΑΤΟΡΕΜΑΤΑ ΤΗΣ Π.Ε. ΑΧΑΪΑΣ» που θα διεξαχθεί σύμφωνα με α) τις διατάξεις του Ν.4412/2016 (Α’ 147), όπως τροποποιήθηκε και ισχύει και β) τους όρους της διακήρυξης της μελέτης που εγκρίθηκαν με την υπ’ αριθμ. **275/2022** απόφαση της Οικονομικής Επιτροπής Περιφέρειας Δυτικής Ελλάδας (**ΑΔΑ: 9Ξ8Υ7Λ6-72Υ**)**.** Η διακήρυξη της μελέτης έχει συνταχθεί κατά το εγκεκριμένο από τον Ενιαία Ανεξάρτητη Αρχή Δημοσίων Συμβάσεων (Ε.Α.Α.ΔΗ.ΣΥ.), πρότυπο του παραρτήματος Β, όπως εγκρίθηκε και αναπροσαρμόστηκε μέχρι σήμερα από την Ενιαία Ανεξάρτητη Αρχή Δημοσίων Συμβάσεων (Ε.Α.Α.ΔΗ.ΣΥ.), καθώς και τις νομοθετικές τροποποιήσεις που επήλθαν στο Ν.4412/2016, ενώ το κριτήριο κατακύρωσης της σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής.

Για την παρούσα διαδικασία έχουν εκδοθεί οι αποφάσεις υφυπουργού Ανάπτυξης & Επενδύσεων με αρ. πρωτ. 33679/30-03-2020 (ΑΔΑ: 9Κ3046ΜΤΛΡ-ΣΘ5) και 51428/22-05-2020 (ΑΔΑ: ΩΕΨ246ΜΤΛΡ-Η11), με τις οποίες εγκρίθηκε η ένταξη της μελέτης «ΟΡΙΟΘΕΤΗΣΗ ΚΑΙ ΕΡΓΑ ΑΝΤΙΠΛΗΜΜΥΡΙΚΗΣ ΠΡΟΣΤΑΣΙΑΣ ΣΕ ΥΔΑΤΟΡΕΜΑΤΑ ΤΗΣ Π.Ε. ΑΧΑΪΑΣ», στη ΣΑΜΠ 901, με κωδικό 2020ΜΠ90100002 και συνολικό προϋπολογισμό 1.800.000,00€. Οι αποφάσεις αυτές αποτελούν νόμιμο τίτλο για την ανάληψη υποχρεώσεων σε βάρος του ΠΡΟΓΡΑΜΜΑΤΟΣ ΔΗΜΟΣΙΩΝ ΕΠΕΝΔΥΣΕΩΝ

Οι προσφορές υποβάλλονται από τους ενδιαφερομένους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζεται στο άρθρο 14 της διακήρυξης, σε ηλεκτρονικό φάκελο του υποσυστήματος. Συστημικός αριθμός διαγωνισμού Α/Α : 188305

Ως ημερομηνία λήξης της προθεσμίας υποβολής των προσφορών ορίζεται η **31/05/2022**, ημέρα Τρίτη - Ώρα λήξης της υποβολής προσφορών ορίζεται η **13:00 μ.μ.** Ως ημερομηνία και ώρα ηλεκτρονικής αποσφράγισης των προσφορών ορίζεται η **07/06/2022** ημέρα Τρίτη, ώρα **10.00. π.μ.**

Η οικονομική προσφορά των διαγωνιζομένων, θα συνταχθεί και υποβληθεί σύμφωνα με τα οριζόμενα στο άρθρο 3 της διακήρυξης, σε συνδυασμό με το άρθρο 95 παρ. 3 του ν. 4412/2016 και με το άρθρο 13 και 21 της διακήρυξης ενώ το κριτήριο κατακύρωσης της σύμβασης που είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής σε συνδυασμό με το άρθρο 94 παρ. 2 και 3 του ν. 4412/2016 (όπως ισχύει).

Στον διαγωνισμό δικαίωμα συμμετοχής έχουν:

έχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών των κατηγοριών που αναφέρονται στο άρθρο 12.1 και συγκεκριμένα

στην κατηγορία μελέτης **16 ΤΟΠΟΓΡΑΦΙΚΩΝ** πτυχία τάξης Β’ και άνω

στην κατηγορία μελέτης **13 ΥΔΡΑΥΛΙΚΩΝ** πτυχία τάξης Γ’ και άνω

στην κατηγορία μελέτης **20 ΓΕΩΛΟΓΙΚΩΝ** πτυχία τάξης Α’ και άνω

στην κατηγορία μελέτη **27 ΠΕΡΙΒΑΛΛΟΝΤΙΚΩΝ** πτυχία τάξης Α’ και άνω

και που είναι εγκατεστημένα σε

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 , 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οικονομικός φορέας συμμετέχει είτε μεμονωμένα είτε ως μέλος ένωσης[[1]](#endnote-1).

Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των σημείων γ) και δ) της παρ. 1 του άρθρου 77 του ν. 4412/2016. Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Η ένωση των φυσικών ή νομικών προσώπων μπορεί να αφορά στην ίδια ή σε διαφορετικές κατηγορίες μελετών.

Η προεκτιμώμενη αμοιβή των μελετών δημοπράτησης ανέρχεται 403.225,8 ΕΥΡΩ χωρίς ΦΠΑκαι αναλύεται σε :

|  |  |  |
| --- | --- | --- |
| Α/Α | ΚΑΤΗΓΟΡΙΑ | **ΔΑΠΑΝΗ (€)** |
| 1 | Τοπογραφική Μελέτη | 95.464,38 |
| 2 | Μελέτη Υδραυλικών Έργων | 204.579,61 |
| 3 | Γεωλογική Μελέτη | 18.804,70 |
| 4 | Περιβαλλοντική Μελέτη | 24.044,90 |
| 5. | Σύνταξη ΣΑΥ - ΦΑΥ | 1.746,59 |
| 6. | Σύνταξη Τευχών Δημοπράτησης | 5.990,95 |
|  | Συνολική Δαπάνη Μελετών | 350.631,13 |
|  | Απρόβλεπτα 15% | 52.594,67 |
| 7. | **Άθροισμα** | **403.225,80** |
| 8. | ΦΠΑ24% | 96.774,20 |
| 9. | **Απαιτούμενη Δαπάνη Μελέτης** | **500.000,00** |

Για την συμμετοχή στον διαγωνισμό απαιτείται η κατάθεση από τους συμμετέχοντες οικονομικούς φορείς, κατά τους όρους της παρ. 1 α) του άρθρου 72 του ν.4412/2016 και του άρθρου 15 της διακήρυξης, εγγυητικής επιστολής συμμετοχής, που ανέρχεται στο ποσό των **8.064,50** ευρώ. Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση. Οι εγγυητικές επιστολές συμμετοχής περιλαμβάνουν κατ' ελάχιστον τα στοιχεία που αναφέρονται στο άρθρο 15 της διακήρυξης. Η εγγύηση συμμετοχής πρέπει να ισχύει διάστημα δεκαέξι (16) μηνών, από την ημερομηνία λήξης της προθεσμίας υποβολής των προσφορών.

Η συνολική προθεσμία για την περαίωση του αντικειμένου της σύμβασης ορίζεται σε είκοσι τέσσερις (24) μήνες από την υπογραφή του συμφωνητικού. Ο καθαρός χρόνος ολοκλήρωσης του μελετητικού αντικειμένου ορίζεται σε δεκαοκτώ (18) μήνες με τμηματικές προθεσμίες εκπόνησης των μελετών.

Παράλληλα προσφέρεται ελεύθερη, πλήρης, άμεση και δωρεάν ηλεκτρονική πρόσβαση σε μέρος των έγγραφα της σύμβασης στον ειδικό, δημόσια προσβάσιμο, χώρο “ηλεκτρονικοί διαγωνισμοί” της πύλης [www.promitheus.gov.gr](http://www.promitheus.gov.gr/), στο ΚΗΜΔΗΣ, καθώς και στην ιστοσελίδα της αναθέτουσας αρχής ([www.pde,gov.gr](http://www.pde,gov.gr)).

Εφόσον έχουν ζητηθεί εγκαίρως, ήτοι έως την **25/05/2022** [[2]](#endnote-2), η αναθέτουσα αρχή παρέχει σε όλους τους προσφέροντες που συμμετέχουν στη διαδικασία σύναψης σύμβασης συμπληρωματικές πληροφορίες σχετικά με τα έγγραφα της σύμβασης, το αργότερο έως την **27/05/2022**.

Το αποτέλεσμα της δημοπρασίας θα εγκριθεί από την Οικονομική Επιτροπή της Περιφέρειας Δυτικής Ελλάδας.

|  |  |  |  |
| --- | --- | --- | --- |
|  |  |  |  |
|  |  |  |  |

 **Ο ΠΡΟΪΣΤΑΜΕΝΟΣ Δ/ΝΣΗΣ ΤΕΧΝΙΚΩΝ ΕΡΓΩΝ**

 **Π.Ε. ΑΧΑΪΑΣ**

 **ΑΡΙΣΤΟΤΕΛΗΣ ΚΟΡΚΟΣ**

 **ΑΡΧΙΤΕΚΤΟΝΑΣ ΜΗΧΑΝΙΚΟΣ**

1. Πρβλ. περ. ε’ παρ. 1 του άρθρου 91 του ν. 4412/2016. [↑](#endnote-ref-1)
2. Συμπληρώνεται από την αναθέτουσα αρχή με σαφήνεια συγκεκριμένη ημερομηνία*,* προς αποφυγή οιασδήποτε σύγχυσης και αμφιβολίας. [↑](#endnote-ref-2)